**Amintirile vii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne sunt părinții amintirile vii

ce zilnic c-un sfat ne produc bucurii.

În lumea amară și greu de trăit,

părinții ne-oferă răspunsul dorit.

Dar nu ne întreabă ce însăși ei vor

să afle cum viața s-a rupt în fuior,

cum firul devine mai slab, întrerupt

și cine, cu-al lui război de țesut,

îl prinde prin scame de zile de-amar

azi fir fără vlagă, dar ieri palamar.

Au tors al lor rost legănând pe copii

în nopți de nesomn spre zori azurii.

În dragostea lor cu dor i-au pictat

să-i fie copilul de rău protejat.

Iar când auzim glasul mamei, plăpând,

în noi reînvie cel prunc surâzând

se simte copil și din nou apărat

de-al mamei surâs și de-al ei înfășat.

Dar viața ne cheamă de tot uităm,

Părinți și-amintiri în van le lăsăm.

Și-acum, la sfârșit, când simt că se duc

să țină în palme doar cuiburi de cuc,

Ei tac și privesc c-al lor drum e scurtat,

și nu îndrăznesc nici să ceară rabat

Un pas încă-n plus le-ar fi de ajuns,

Ei simt c-ar avea încă multe de spus,

Ei simt c-ar avea încă multe de dat

Dar cui să transmiți când toți te-au uitat?

Cine mai are nevoie de dor,

când lumea plutește pe-al banului nor?

Se uită în zare ai noștri părinți

și văd orizonturi deschise de sfinți…

Pot să-i condamni că, în fine, aleg

să plece din lumea ce n-o înțeleg?

Ei pleacă urmându-și destinul firesc,

iar noi tot privim domeniul ceresc

Le cerem de-acolo, de unde-au ajuns,

un sprijin în viața prea grea de pătruns.

Dar, vai, cum primim acest mic ajutor

uităm deodată cum doare un dor!

Căci noi am crescut și timp nu avem

să prindem de suflet imagini totem.

O fugă neroadă ne prinde ciudat

de-ai noștri părinți, de ce-au însemnat.

Și tot alergăm spre acel neștiut

uitând că, mai ieri, părinți am avut,

Uităm că parinți la rând noi vom fi,

că viața-i o roată în fiece zi,

Că viața în cercuri destine rotește

iar noi vom gândi, la final, părintește.